CELEX: 62010FN0091
Language: el
Date: 2010-09-30 00:00:00
Title: Υπόθεση F-91/10: Προσφυγή/αγωγή της 30ής Σεπτεμβρίου 2010 — ΑΚ κατά Ευρωπαϊκής Επιτροπής

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/40
            
         Προσφυγή/αγωγή της 30ής Σεπτεμβρίου 2010 — ΑΚ κατά Ευρωπαϊκής Επιτροπής
   (Υπόθεση F-91/10)
   ()
   2011/C 13/79
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΑΚ (εκπρόσωποι: S. Orlandi, A. Coolen, J.-N. Louis και E. Marchal, δικηγόροι)
   
      Καθής/εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως περί απορρίψεως του αιτήματος της προσφεύγουσας-ενάγουσας για αποκατάσταση της ζημίας που υπέστη εξαιτίας της μη καταρτίσεως εκθέσεων εξελίξεως σταδιοδρομίας και της μη κινήσεως διοικητικής έρευνας προκειμένου να αποδειχθούν τα πραγματικά περιστατικά της παρενοχλήσεως και αίτημα αποκαταστάσεως της ζημίας που υπέστη η προσφεύγουσα-ενάγουσα.
   
      Αιτήματα της προσφεύγουσας/ενάγουσας
   
   Η προσφεύγουσα/ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση περί απορρίψεως της αιτήσεως που υπέβαλε η προσφεύγουσα/ενάγουσα στις 24 Νοεμβρίου 2009 με αίτημα την αποκατάσταση της ζημίας που υπέστη εξαιτίας της μη καταρτίσεως εκθέσεων εξελίξεως σταδιοδρομίας της για τις περιόδους 2001-2002, 2004, 2005 και 2008, καθώς και της μη κινήσεως διοικητικής έρευνας προκειμένου να αποδειχθούν τα πραγματικά περιστατικά της παρενοχλήσεως,
            
         
               —
            
            
               να υποχρεώσει την Επιτροπή να καταβάλει στην προσφεύγουσα/ενάγουσα, πρώτον, το ποσό των 53 000 ευρώ καθότι στερήθηκε την ευκαιρία να προαχθεί στον βαθμό A5 κατά την περίοδο προαγωγών 2003, επιπροσθέτως δε να προβεί σε διακανονισμό των συνταξιοδοτικών της δικαιωμάτων μέσω της καταβολής των αντιστοίχων εισφορών, δεύτερον, το ποσό των 400 ευρώ ανά μήνα (που αντιστοιχεί στο 70 % της διαφοράς μεταξύ του επιδόματος αναπηρίας που λαμβάνει και αυτού που θα είχε λάβει εάν είχε προαχθεί το 2003) και, τρίτον, το ποσό των 35 000 ευρώ προς αποκατάσταση της ηθικής ζημίας που υπέστη λόγω της διατηρήσεως της παράτυπης διοικητικής της καταστάσεως, παρά, μάλιστα, τις αποφάσεις της 20ής Απριλίου 2005 και της 6ης Οκτωβρίου 2009 του Γενικού Δικαστηρίου και της 13ης Δεκεμβρίου 2007 του Δικαστηρίου Δημόσιας Διοίκησης.
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.